Diari Oficial de la Generalitat Valenciana


Sumari del DOGV 5964, del 27-02-2009 (2009/2343)

ACORD de 28 de novembre de 2008, del Consell, pel qual s'autoritzen determinats ajustos en els annexos de transferències de capital dels programes 722.20 i 761.10 de la Conselleria d'Indústria, Comerç i Innovació, que implica l'habilitació d'una línia de subvenció nominativa per un import de 200.000 euros. Expedient número 11.009/08-136 i 11.010/08-137.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2343


Data del document
:   28-11-2008

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * modificació pressupostària

ACORD de 28 de novembre de 2008, del Consell, pel qual s'autoritzen determinats ajustos en els annexos de transferències de capital dels programes 722.20 i 761.10 de la Conselleria d'Indústria, Comerç i Innovació, que implica l'habilitació d'una línia de subvenció nominativa per un import de 200.000 euros. Expedient número 11.009/08-136 i 11.010/08-137. [2009/2343]  
  
\* \* \* \* \*  
El Consell, en la reunió del dia 28 de novembre de 2008, va adoptar l'Acord següent:  
A fi de dotar de cobertura pressupostària el conveni amb l'Ajuntament de Bejís, per al finançament d'inversions en la planta embotelladora d'aigua de propietat municipal, la Conselleria d'Indústria, Comerç i Innovació, planteja habilitar una línia de subvenció en l'annex de transferències de capital del programa 722.20, Política Industrial, que es finança amb un ajust en este annex, que implica minorar la línia de subvenció genèrica T5782 «Accions estratègiques en sectors industrials (inversions)», per un import de 200.000 euros.  
D'altra banda, la Llei 15/2007, de Pressupostos de la Generalitat per al 2008, recull en l'annex de transferències de capital del programa pressupostari 761.10, Ordenació i Promoció Comercial, la línia de subvenció nominativa T6935 «Conveni Ajuntament de València reforma pescateria del Mercat Central». L'Ajuntament de València ha sol·licitat la modificació de l'enunciat i del contingut del projecte de conveni de col·laboració a subscriure, a fi de recollir-hi la rehabilitació del Mercat Central en un sentit més ampli, per la qual cosa es proposa modificar les dades descriptives de la línia de subvenció mencionada relatives a la denominació i finalitat per a adequar el seu contingut a l'objecte del conveni.  
A este efecte i en virtut del que disposen els articles 17 i 18 de la Llei 15/2007, de Pressupostos, de la Generalitat, per a l'exercici 2008, el Consell   
ACORDA  
Primer  
S'autoritza un ajust en l'annex de transferències de capital del programa 722.20 que implica minorar la dotació de la línia de subvenció T5782, i l'habilitació d'una línia nova, tal com es detalla a continuació:  
CODI: T7521   
DENOMINACIÓ: Conveni amb Ajuntament de Bejís, inversions en planta envasadora  
IMPORT: 200.000 euros  
BENEFICIARIS: Ajuntament de Bejís  
REGULACIÓ: Nominativa   
DESCRIPCIÓ I FINALITAT: Suport financer a inversions en planta envasadora d'aigua de Bejís.  
Aportació GV no condicionada: 200.000 euros  
Aportació GV condicionada:  
Aportació Externa:   
Segon  
S'autoritza modificar les dades descriptives de la línia de subvenció T6935 de l'annex de transferències de capital del programa pressupostari 761.10 en els termes següents:  
ON DIU  
Denominació Línia: Conveni Ajuntament de València reforma pescateria Mercat Central.  
Descripció i finalitat: Contribuir al finançament de la reforma de la pescateria del Mercat Central de València.  
HA DE DIR  
Denominació Línia: Conveni Ajuntament de València reforma Mercat Central.  
Descripció i finalitat: Contribuir al finançament de la reforma del Mercat Central de València.  
València, 28 de novembre de 2008.- El vicepresident primer i secretari del Consell: Vicente Rambla Momplet.